કર્મચારી આ બાબતે પૂર્ણ જાગૃતિ દર્શાવે અને કારકિર્દી સંબંધી પોતાના હિતો, પોતાના વ્યક્તિગત મૂલ્યો, પોતાની ઉપયુક્તતા ઈત્યાદિનું સતત સ્વમૂલ્યાંકન કરતા રહે; કંપની તેની ક્ષમતાઓ અને આવડતનું કેવી રીતે મૂલ્યાંકન કરે છે તે જાણી, કંપનીના એ આયોજનમાં પોતે કેટલા યોગ્યતા પાત્ર બનશે એ અંગે સતત ચિંતન કરતા રહે; કંપનીની વિકાસ યોજના અંગે પોતાના ઉપરી અધિકારી સાથે સંવાદ યોજી, કંપનીના હેતુને બર લાવવા ટૂંકા ગાળાના અને લાંબા ગાળાના લક્ષ્યો સ્થાપિત કરતા રહે તો કારકિર્દી સંચાલનની પ્રક્રિયા વેગીલી બને છે.